Diari Oficial de la Generalitat Valenciana


Sumari del DOGV 5799, del 04-07-2008 (2008/8165)

Notificació a Fernando José Monterde Simón de la resolució dictada pel director general d'Indústria i Innovació, de 27 de setembre de 2007, en relació amb el recurs d'alçada RECURS/2006/30/IND.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5799

Data del DOGV
:   04-07-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/8165


Data del document
:   28-05-2008

Organisme emissor
:   Conselleria d'Indústria, Comerç i Innovació

Tipus de document
:   Edicte

Notificació a Fernando José Monterde Simón de la resolució dictada pel director general d'Indústria i Innovació, de 27 de setembre de 2007, en relació amb el recurs d'alçada RECURS/2006/30/IND. [2008/8165]  
Atés que s'ha intentat la notificació de la resolució en l'últim domicili conegut de l'interessat indicat més amunt de manera infructuosa, de conformitat amb el que s'ha disposat en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica la resolució del recurs que a continuació es transcriu, de la Direcció General d'Indústria i Innovació de 27 de setembre de 2007, en relació amb el recurs d'alçada interposat per Fernando José Monterde Simón, contra la resolució del Servei Territorial d'Indústria i Seguretat Industrial de València, per la qual s'aproven les llistes definitives d'admesos i exclosos, corresponents a la Convocatòria 2/2005, per a la realització dels exàmens teoricopràctics d'instal·ladors, mantenidors i operadors.  
"Vist el recurs d'alçada interposat en data 27 de gener de 2006, pel Sr. Fernando José Monterde Simón, contra la resolució del cap del Servei Territorial d'Indústria i Seguretat Industrial de València de 10 de novembre de 2005, per la qual s'aproven les llistes definitives d'admesos i exclosos, corresponents a la Convocatòria 2/2005, per a la realització dels exàmens teoricopràctics d'instal·ladors, mantenidors i operadors previstos en la Resolució de la Direcció General de Seguretat Industrial i Consum de 14 de desembre de 2004.  
Antecedents de fet  
Primer. Amb data 23 de setembre de 2005, el Sr. Fernando José Monterde Simón va presentar al Servei Territorial d'Indústria i Seguretat Industrial de València sol·licitud d'admissió a les proves selectives per a l'obtenció del carnet d'operador de grua torre de la Convocatòria 2/2005.  
Segon. Amb data 18 d'octubre de 2005, el cap del Servei Territorial d'Indústria i Seguretat Industrial de València va aprovar les llistes provisionals d'admesos i exclosos a la realització de les esmentades proves, concedint-se als no admesos un termini de deu dies, que va finalitzar el 29 d'octubre de 2005, per a esmenar els defectes o omissions que hagueren donat lloc a l'exclusió.  
En l'esmentada resolució figurava el recurrent com a no admés i constava com a motiu de la seua exclusió no acreditar l'experiència mínima necessària.  
Tercer. Amb data 28 d'octubre de 2005, l'interessat va presentar escrit en què comunicava que el certificat d'experiència ja estava atorgat amb número d'expedient ASEOEX/2005/ 1034.  
Quart. El cap del Servei Territorial d'Indústria i Seguretat Industrial de València, mitjançant Resolució de 10 de novembre de 2005, va acordar no admetre el recurrent a la realització de les proves per no acreditar l'experiència mínima necessària.   
Cinqué. Contra l'esmentada resolució, amb data 27 de gener de 2006, el Sr. Fernando José Monterde Simón, va interposar recurs d'alçada on al·legava en síntesi que complia totes els requisits per a presentar-se a l'examen, per la qual cosa hi sol·licita ser admés.  
Fonaments de dret  
Primer i únic. La base dos de la Resolució de la Direcció General de Seguretat Industrial i Consum de 14 de desembre de 2004, per la qual s'establixen les bases de les convocatòries ordinàries dels exàmens teoricopràctics als quals es referix el capítol V de l'Orde de 23 d'abril de 1997, de la Conselleria d'Ocupació, Indústria i Comerç, s'establix el procediment d'expedició dels carnets professionals que s'hi vinculen i s'aprova el calendari de presentació de sol·licituds per a l'admissió a les esmentades proves durant l'any 2005, disposa que per a ser admesos a la realització de les proves, els aspirants hauran de reunir una sèrie de requisits, entre els quals s'inclou l'acreditació de la titulació mínima i / o, si és el cas, el certificat de superació d'un curs habilitador impartit per un centre autoritzat, que s'indica per a cada especialitat i categoria de carnet o certificat de qualificació individual en l'annex I de la Resolució de 9 de gener de 1996 de la Direcció General d'Indústria i Energia (DOGV núm. 2.683, de 7 de febrer de 1996), i les posteriors modificacions, que en el cas d'operador de grua torre són les establides en el punt segon de la Resolució de 7 d'octubre de 2003, de la Direcció General d'Indústria i Investigació Aplicada de la Conselleria d'Indústria, Comerç i Turisme, per la qual s'incorpora l'especialitat de professional autoritzat denominada «operador de grua torre (gruista)» a les indicades en la disposició addicional segona de l'Orde de 23 d'abril de 1997, de la Conselleria d'Ocupació, Indústria i Comerç, i s'adapten els requisits i les condicions generals establits en esta als canvis específics introduïts per la reglamentació tècnica que han de complir els esmentats professionals (DOGV núm. 4.610, de 17 d'octubre de 2003):  
a) Ser major d'edat.  
b) Estar en possessió d'un certificat d'estudis primaris, llevat que a l'entrada en vigor d'esta resolució es tinga una experiència professional mínima de 135 hores en el maneig de grua torre, i s'acredite abans d'un any de l'entrada en vigor de la resolució, davant el servei territorial d'Indústria i Seguretat Industrial corresponent, per a ser exceptuades de la realització del mòdul pràctic ordinari del curs. Esta experiència professional serà justificada mitjançant acreditació de les empreses on l'hagueren adquirida i vida laboral del treballador expedida per l'Institut Nacional de la Seguretat Social; en este supòsit hauran de realitzar, a més, un mòdul pràctic de 15 hores de duració.  
c) Superar un examen mèdic sobre agudesa visual, sentit de l'orientació, equilibri i agudesa auditiva i aptituds psicològiques.  
d) Superar un curs teoricopràctic impartit per una entitat autoritzada d'acord amb el que s'ha disposat en la present resolució.  
Per la seua banda, la base 2.2. de la convocatòria disposa que tots els requisits enumerats en la base 2.1 hauran de posseir-se el dia de finalització del termini de presentació de sol·licituds i mantenir-se en el moment d'expedició del corresponent carnet o certificat.  
El recurrent va ser exclòs de la realització de l'examen sol·licitat per no acreditar l'experiència mínima necessària. Encara que ell afirma que havia obtingut ja la resolució d'acreditació de l'experiència en el termini d'esmena de la seua sol·licitud per a la presentació als exàmens d'operador de grua torre, la cosa certa és que fins al 25 de gener de 2006, l'interessat no va aportar tota la documentació necessària per a esmenar la seua sol·licitud d'obtenció del certificat d'experiència, data posterior a la del termini d'esmena de sol·licituds previst en la convocatòria dels exàmens i que hauria permés a l'interessat ser-hi admés. En conseqüència, és procedent desestimar el recurs atés que ni el termini de presentació de sol·licituds, ni en el previst per a l'esmena d'estes, el recurrent complia els requisits necessaris previstos en la normativa esmentada per a ser admés a la convocatòria dels exàmens d'operador de grua torre.  
Resolució  
En virtut d'això, esta Direcció General d'Indústria i Innovació acorda desestimar el recurs d'alçada interposat en data 27 de gener de 2006, pel Sr. Fernando José Monterde Simón, contra la resolució del cap del Servei Territorial d'Indústria i Seguretat Industrial de València de 10 de novembre de 2005, per la qual s'aproven les llistes definitives d'admesos i exclosos, corresponents a la Convocatòria 1/2006, per a la realització dels exàmens teoricopràctics d'instal·ladors, mantenidors i operadors previstos en la Resolució de la Direcció General de Seguretat Industrial i Consum de 14 de desembre de 2004, la qual es confirma en tots els seus punts.  
La present resolució és definitiva en la via administrativa i contra esta podrà interposar-se recurs contenciós administratiu en el termini de dos mesos comptats des de l'endemà de la notificació, davant el jutjat contenciós administratiu competent, d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa.   
València, 27 de setembre de 2007. El director general d'Indústria i Innovació, Bruno Broseta Dupré"  
València, 28 de maig de 2008.- El sotssecretari: Ricardo Bayona Giménez.